despatch hou Voedsel en Gemmer-bierfees | News24
despatch hou Voedsel en Gemmer-bierfees
=Die Voedsel en Gemmerbierfees wat môre op Despatch gehou word is waar ’n mens proe-proe van ’n verskeidenheid geregte jouself trommeldik kan eet. Die publiek word uitgenooi om ’n draai by die fees te maak wat môre vanaf 17:30 gehou word by die NGK Despatch-Suid kerksaal. Vir meer inligting bel Catrien Kloppers by 041 933 3432. Hier is van die komiteelede met van die geregte waarvan geproe kan word. Van links is Johan Terblanche, Catrien Kloppers, Ansie Barnard, Ria Nell en Adri Stander. Foto: HEILIE COMBRINCK
Die Voedsel en Gemmerbierfees wat môre op Despatch gehou word is waar ’n mens proe-proe van ’n verskeidenheid geregte jouself trommeldik kan eet.
“Die mense wat hier ’n draai kom maak kan vir seker weet dat jy lekker baie kan eet en nog ’n bottel gemmerbier ook kan drink, alles vir so min as R50,” sê Adri Stander, ’n organiseerder van NGK Despatch-Suid se Voedsel- en Gemmerbierfees.
By dié fees kan jy kies en keur van watter geregte jy wil eet teen R5 ’n skep. Dit sluit in voor-, hoof- en nagereg.
“Ons R5-skeppe is ordentlike skeppe, dit is nie afskeep skeppies nie. Een skep is omtrent vier happies,” sê Stander.
Op die spyskaart is daar ’n lang lys van geregte en slaaie en poedings. Dit sluit in ’n aartappelgereg, pasteie, kerrienoedelslaai, pizza, souttert, karamel-kaaskoek, hoendergeregte en stampmielietert.
Die publiek word uitgenooi om saam ’n draai by die fees te maak wat môre vanaf 17:30 gehou word by die NGK Despatch-Suid kerksaal. Vir meer inligting bel Catrien Kloppers by 041 933 3432.